На основу члана 119. став 1. тачка 1) Закона о основама система образовања и васпитања (“Службени гласник РС”, број 88/2017 и 27/2018 - др. закони) и чл. 44. став 1. тачка 1) Статута школе и предлога Савета родитеља, Школски одбор Школе за основно музичко образовање ”Музичка Школа” у Бачкој Тополи дана 14.09.2018. године једногласно доноси:

**ОДЛУКУ О ВИСИНИ ДОНАЦИЈЕ РОДИТЕЉА ЗА  
 ШКОЛСКУ** 2018/2019. **ГОДИНУ**

1. У школсој 2018/2019-ој години, ученици уплаћују износ од 9.000,00 динарa. Износ од 1.000,00 динара се уплаћује на име уписнине, а износ од 8.000,00 динара се уплаћује у једном износу или у десет једнаких месечних рата у току школске године, на име учешћа за покриће трошкова за:  
 - куповину инструмената, наставних средстава (намештај општи и специјализовани, потрошни материјал – креде, сунђери, школски прибор, литература, ИТ опрема, видео пројектор),  
 - наставна учила и опреме (у наставна средстава и учила убрајамо све што се користи у наставном процесу: уџбенике, стручну литературу, инструменте, пројекторе рачунаре итд. Затим, све што се користи у процесу рада: метрономи, сталци, држачи за инструменте, жице, гудала, гитарске клупице, трске за дувачке инструменте и др.)   
 - одржавање инструмената (поправке и штимовање)  
 - такмичење ученика и међународна сарадња,  
 - организацију концерата,   
 - стручна путовања: опере, концерте и сл., стручна наградна путовања  
 - побољшање услова рада (одржавање кабинета, ситне поправке и друго),  
 - организовање једнодневне наставе ученицима са еминентним професорима  
(мастер клас),  
 - награђивање ученика, такмичара, ученика генерације и наставника,  
 - урамљивање диплома награђених и пласираних ученика.

- трошкови манифестација (Школска слава, Дан школе, завршне приредбе)  
 - репрезентације (гости – Школски одбор, Савет родитеља , посета збратимљених школа)

2. Појединачне уплате извршити на жиро рачун школе број:

бр.жиро рачуна 840-4863760-73  
 корисник: Школа за основно музичко образовање ”Музичка школа”, Бачка Топола, ул. Главна 84  
 сврха : донација родитеља

3. Средства из тачке 1. ове Одлуке користиће се у сврхе набројане у тачки 1.  
ове Одлуке.

4. Извештај о утрошеним средствима доставља се Школском одбору на крају  
школске године.

Председник Школског одбора  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Золтан Сатмари